દક્ષિણ ભારતના તટીય વિસ્તારોમાં ઉત્પાદ સર્જ્યા બાદ સાઇક્લોન ઓખી ગુજરાત તરફ વધી રહ્યું છે. અનુમાન અનુસાર, 5 ડિસેમ્બરે મધ્ય રાત્રિ દરમિયાન સાઇક્લોન ઓખી સુરતના સમુદ્ર તટને ડીપ ડિપ્રેશન તરીકે પાર કરશે. આ આશંકા હેઠળ હવામાન વિભાગ દ્વારા દક્ષિણ ગુજરાત અને ઉત્તર મહારાષ્ટ્રના તટીય વિસ્તારોને અગાઉથી જ ચેતવણી આપવામાં આવી છે. આ વિસ્તારોમાં માછીમારોને સમુદ્રમાં ન જવાની સલાહ આપવામાં આવી છે. ઓખીને અતિ ભીષણ સમુદ્રી ચક્રવાતની શ્રેણીમાં રાખવામાં આવ્યું છે. હવામાન વિભાગ અનુસાર, જ્યારે આ વાવાઝોડું સુરત પાસે પહોંચશે, ત્યાં સુધીમાં તેનું બળ ઓછું પડી જશે અને ડીપ ડિપ્રેશન રહી જશે. આ સમયે પવનની ઝડપ 50 કિમી પ્રતિ કલાકથી 70 કિમી સુધીની રહેશે, પરંતુ આવા વાતાવરણમાં કાચા ઘરોને નુકસાન પહોંચી શકે છે.